Indian Universities and Colleges, having the highest grade of accreditation/ threshold accreditation, will now be able to apply online to the University Grants Commission (UGC) for starting twinning and collaborative arrangement with quality Foreign Educational Institutions (FEIs) in undergraduate and postgraduate programmes leading to the award of a degree.
نئی دہلی۔23جون۔وہ بھارتی یونیورسٹیاں اور کالج جہاں تعلیم کااعلیٰ معیار پایہ ثبوت کو پہنچا ہو ، اب یونیورسٹی گرانٹس کمیشن (یو جی سی) کو کوالٹی کے حامل غیرملکی تعلیمی اداروں (ای ای آئی) کے ساتھ انڈر گریجویٹ اور پوسٹ گریجویٹ پروگراموں کی تعلیم کیلئے جن کے مکمل ہونے پر ڈگری ایوارڈ کی جاتی ہو، تعاون واشتراک قائم کرنے کیلئے اپنی جانب سے آن لائن درخواست دے سکتے ہیں۔ یہ ڈگریاں ہر حال میں بھارتی تعلیمی اداروں کی جانب سے ہی تفویض کی جائیں گی اور مشترکہ ڈگری کی تفویض کی کوئی گنجائش نہیں ہوگی۔ تاہم تعاون واشتراک دینے والے تعلیمی ادارے کا نام ڈگری میں شامل کیاجاسکتا ہے۔ تاہم اس ڈگری میں علامتی نشان اور ڈگری کی بنیادی نوعیت آئین ہند کے مطابق ہی ہوگی۔ غیرملکی تعلیمی اداروں کے ساتھ تعاون واشتراک کے سلسلے میں جب آئی ای آئی پر دستخط ہوں گے تو وہ تحریر کا ایک جزو ہوگا۔ ایف ای آئی یعنی غیرملکی تعلیمی ادارے اپنی جانب سے بھی آئی ای آئی کی دستاویز پر دستخط کرسکتے ہیں۔ اس امر کاا علان کرتے ہوئے انسانی وسائل کی ترقی اور فروغ کی وزیر نے کہا کہ یہ قدم یوجی سی نے غیرملکی تعلیمی اداروں کے ساتھ تعاون واشتراک کو فروغ دینے کی غرض سے اٹھایا ہے تاکہ بھارت اور غیرملکی تعلیمی اداروں کے ساتھ تال میل میں اضافہ کیا جاسکے اور طلبا کو اپنا کیریئر چنتے وقت کئی متبادل حاصل ہوں ، تعلیمی نصاب میں بہتری ہو اور بہتر کوالٹی کی تعلیم اور علم کا مواد ان تک پہنچ سکے۔ یوجی سی نے اپنے 2012 کے قواعد وضوابط کو اس نئے قاعدے کا پابند کیا ہے تاکہ بھارت اور غیرملکی اعلیٰ تعلیمی اداروں کے مابین تعاون واشتراک کا اعلیٰ معیار قائم کیا جاسکے۔ یہ نئے قواعد وضوابط وزارت کی جانب سے جلد ہی مشتہر کردیے جائیں گے۔ یہ ترامیم طلبا کی جانب سے ان کے توقع کے مطابق نیز ان کی ضروریات کا لحاظ رکھتے ہوئے کی گئی ہیں۔ طلبا وقتاً فوقتاً مقتدر غیرملکی تعلیمی اداروں کے ساتھ تعاون واشتراک کا مطالبہ کرتے رہے ہیں تاکہ وہ جزوی طور پر غیرملکی تعلیمی اداروں کے مواد سے بھی مستفید ہوسکیں اور ڈگری اور متعلقہ تعلیمی اسناد میں اس کی رسمی منظوری بھی انہیں مل سکے۔ ایسے طلبا جو غیرممالک جاکر تعلیم حاصل کرنا چاہتے ہیں یا وہاں کا مشاہدہ یا تجربہ یا تعلیمی فوائد حاصل کرنا چاہتے ہیں ان کے لئے اب کم لاگت میں ایسا کرنا ممکن ہوگا۔ اس نئی گنجائش سے غیرملکی مقتدر تعلیمی اداروں کے ساتھ تعلیمی ربط وضبط بڑھانے میں غیرمعمولی طور پر مدد ملے گی اور بے مثال تعلیمی ربط وضبط کا راستہ ہموار ہوگا۔ درخواستیں وصول کرنے کیلئے اسی مقصد کے لئے وقف یوجی سی کا پورٹل دستیاب ہوگا اور یوجی سی جلد ہی منظوریوں کے بارے میں بھی انتظام کریگا۔ درخواستوں کو پروسیس کرنے کے الگ مراحل کے لئے اوقات کا بھی تعین کیا گیا ہے۔ واضح رہے کہ نئے قواعد وضوابط ایسے تکنیکی تعلیم کے اداروں پر نافذ نہیں ہوں گے جو اے آئی سی ٹی ای کے تحت آتے ہیں اور اس کی منظوری کے پابند ہیں کیوں کہ اے آئی سی ٹی ای اپنے طور پر مماثل گنجائش نکال سکتی ہے۔ ایسی یونیورسٹیاں اور ادارے جنہیں یوجی سی سے منظوری حاصل ہے اور ایسے غیرملکی تعلیمی ادارے جو تعاون واشتراک کے خواہاں ہوں گے وہ اس نئی تجویز سے مستفید ہوسکیں گے۔ نئے قواعد وضوابط کا تعلق صرف آئی ای آئی کے ایسے اداروں سے ہوگا جو اے گریڈ کا درجہ رکھتے ہوں یا تقریباً ایسا ہی معیار رکھتے ہوں اور ان اداروں کیلئے لازم ہے کہ ان کے پاس متعلقہ شعبے میں چھ برس کا تجربہ بھی ہو اور ان کے یہا ں کم سے کم دو بیچ پاس آؤٹ کرکے نکل چکے ہوں۔ تعاون واشتراک کیلئے ایک مخصوص کوالٹی معیار بھی قائم کیا گیا ہے۔ تعلیمی ساکھ اور سنجیدگی برقرار رکھنے کیلئے تعاون واشتراک کی ایک مدت بھی مقرر کی گئی ہے جو پوسٹ گریجویٹ ڈگری کیلئے ایک سمسٹر اور انڈ گریجویٹ ڈگری کیلئے دو سمسٹر کی ہوگی۔ یوجی سی ایسی تمام شکایات کا نوٹس بھی لے گی جس میں ان قواعد وضوابط کی خلاف ورزی کرتے ہوئے تعلیمی تعاون واشتراک کیا گیا ہو گا اور اگر کہیں بنیادی طور پر کوئی جعلسازی علم میں آتی ہے تو یوجی سی اپنی جانب سے اس کی اطلاع معقول اور مناسب تادیبی کارروائی کیلئے مرکزی اور ریاستی حکام کو دیگا اور قانون کے دائرے کے تحت جس میں تعزیرات ہند کے تحت دی جانے والی سزا بھی شامل ہے، کارروائی عمل میں آئے گی۔ م ن ۔ع ن۔ U-3013 (Release ID :146438)